আজম খান নামটি শুনলেই চোখের সামনে ভেসে ওঠে দুহাত ছড়িয়ে গান গাইতে থাকা লম্বা মানুষটির ছবি। তিনি বাংলার একজন বীর মুক্তিযোদ্ধা; বাংলাদেশের পপ সম্রাট। গুরু হিসেবে খ্যাত সর্বজন প্রিয় মানুষটি সকলকে ছেড়ে চলে গেছেন না ফেরার দেশে। তার প্রতি রইল অপরিসীম শ্রদ্ধা এবং ভালোবাসা। আজম খান তার উদার কণ্ঠের গানের মধ্য দিয়ে ছড়িয়ে দিয়েছিলেন অফুরন্ত  ভালোবাসা। সেই গানে থাকতো মানবতার ছোঁয়া। তার নতুন ধারার গানের ভেতরে উজ্জীবিত ছিল গতিশীল দেশ, সমাজ ও মানুষের বৃহত্তর জীবনবোধ। সেই জীবনবোধ থেকেই তৈরি হলো, এত সুন্দর দুনিয়ায় কিছুই রবে নারে। গুরুও তাই রইল না আর। রেল লাইনের পাশে দাঁড়িয়ে মানুষের ভিড় দেখবেন না আর কেউ। গুরু তুমি চলে গেলেও হারিয়ে যাওনি। তুমি বেঁচে থাকবে তোমার সৃষ্টির মাঝে; বেঁচে থাকবে সকল মানুষের হূদয়ে।